Messecenter Himmerland fyldt med legetøj og legebørn. Alt til vands, til lands og i luften, som samlesæt og fjernstyret var til skue

De kalder det danmarks hyggeligste hobbymesse, fordi der skal være noget for alle slags og aldre. Der var også både landskaber og maskinstationer i ministørrelse, og fjernstyrede transportmidler til enhver smag.  Jesper Søndergaard fra Thisted var her med sin forening, der bygger og kører med lastbiler og maskiner. - Kun for sjov, for at få tiden til at gå og fordi vi kan, lyder det mens han læsser træpiller op på en lille lastbil med sin gummiged. Christian Krogsgaard fra Nibe var her også med nogle af de selvbyggede fjernstyrede modelbåde, med lys og lyd. - Jeg har 30 modeller og jeg bruger en del af min fritid på det ,..... en stor del, siger han, mens han fjernstyrer sin kutter igennem det opsatte bassin. Og store drenge lig med dyrt legetøj. En fjernstyret lastbil koster nemt 5000 kroner og opdad.